ประกาศกรมประมงเรื่องกำหนดรูปแบบสมุดบันทึกการทำการประมง ระยะเวลาและวิธีการส่งรายงานสมุดบันทึกการทำการประมงของเรือประมงพาณิชย์พ.ศ.๒๕๖๑[๑] อาศัยอำนาจตามความในมาตรา๘๑ (๒) แห่งพระราชกำหนดการประมง พ.ศ. ๒๕๕๘ ซึ่งแก้ไขเพิ่มเติมโดยพระราชกำหนดการประมง(ฉบับที่ ๒) พ.ศ. ๒๕๖๐ อธิบดีกรมประมงออกประกาศไว้ ดังต่อไปนี้ข้อ ๑ ให้ยกเลิกประกาศกรมประมง เรื่องกำหนดรูปแบบสมุดบันทึกการทำการประมง ระยะเวลาและวิธีการส่งรายงานสมุดบันทึกการทำการประมงของเรือประมงพาณิชย์พ.ศ. ๒๕๖๐ ลงวันที่ ๓ พฤศจิกายน พ.ศ. ๒๕๖๐ข้อ ๒ ให้เจ้าของเรือที่จดทะเบียนตามกฎหมายว่าด้วยเรือไทยประเภทการใช้ทำการประมงตั้งแต่สิบตันกรอสขึ้นไปจัดทำสมุดบันทึกการทำการประมงตามประเภทของเครื่องมือทำการประมงที่ได้รับใบอนุญาตทำการประมงพาณิชย์ดังนี้๒.๑กรณีการใช้เรือประมงประกอบเครื่องมือทำการประมงประเภทอวนลากคู่ (เรือหลัก) อวนลากแผ่นตะเฆ่และอวนลากคานถ่าง ให้จัดทำสมุดบันทึกการทำการประมงตามแบบที่ ๑ ท้ายประกาศนี้สำหรับกรณีการใช้เรือประมงประกอบเครื่องมือทำการประมงประเภทอื่นให้จัดทำสมุดบันทึกการทำการประมงตามแบบที่ ๒ ท้ายประกาศนี้๒.๒กรอกข้อมูลการทำการประมงในสมุดบันทึกการทำการประมงอย่างน้อยในทุกยี่สิบสี่ชั่วโมงนับจากเวลาแจ้งออกทำการประมงโดยให้ระบุรายละเอียดของการทำการประมงทุกครั้งที่มีการทำการประมง ทั้งนี้วันใดที่ไม่มีการทำการประมงให้ระบุว่าไม่มีการทำการประมงโดยให้ระบุว่าเดินเรือหรือจอดเรือ กรณีจอดเรือให้ระบุจุดจอดเรือให้ชัดเจนการกรอกข้อมูลการทำการประมงในสมุดบันทึกการทำการประมงให้บันทึกรายละเอียดในการทำการประมงแต่ละครั้งตามกลุ่มเครื่องมือทำการประมงดังนี้(๑)เครื่องมือทำการประมงประเภทอวนลากแผ่นตะเฆ่ อวนล้อมจับ อวนล้อมจับปลากะตักอวนช้อนปลาจะละเม็ด อวนติดตา อวนรุนเคย ลอบปลา ลอบปู ลอบหมึก ลอบหมึกสาย เบ็ดราวแผงยกปูจักจั่น และเบ็ดมือให้บันทึกข้อมูลการทำการประมงเมื่อมีการปล่อยเครื่องมือทำการประมงและเก็บเครื่องมือทำการประมงขึ้นจากน้ำ(๒)เครื่องมือทำการประมงประเภทอวนลากคานถ่างและคราดหอยให้บันทึกข้อมูลการทำการประมงเมื่อมีการเริ่มต้นปล่อยเครื่องมือทำการประมงจนถึงเก็บเครื่องมือทำการประมงทั้งหมดขึ้นจากน้ำทั้งนี้ให้ระบุจำนวนครั้งทั้งหมดที่นำเครื่องมือทำการประมงแต่ละหน่วยปล่อยลงทำการประมงให้ครบถ้วน(๓)เครื่องมือทำการประมงประเภทอวนลากคู่ ให้บันทึกข้อมูลการทำการประมงทั้งเรือหลักและเรือรองกรณีเรือประมงลำใดมีการเก็บสัตว์น้ำให้บันทึกการเก็บสัตว์น้ำไว้ในสมุดบันทึกการทำการประมงของเรือประมงลำนั้น(๔)เครื่องมือทำการประมงประเภทอวนครอบปลากะตัก อวนช้อนหรืออวนยกปลากะตักและอวนครอบหมึก ให้บันทึกข้อมูลการทำการประมงตั้งแต่เริ่มปั่นไฟเพื่อล่อสัตว์น้ำ จนถึงสิ้นสุดการทำการประมงในตำแหน่งที่เรือประมงทำการประมงเดิมนั้นโดยต้องระบุจำนวนครั้งที่ทำการประมงครั้งนั้นให้ครบถ้วน๒.๓การบันทึกข้อมูลการทำการประมงให้ระบุประเภทและปริมาณสัตว์น้ำที่จับได้ลงในสมุดบันทึกการทำการประมงในกรณีจับได้สัตว์น้ำประเภทอื่นนอกเหนือจากประเภทสัตว์น้ำที่กำหนดไว้ในสมุดบันทึกการทำการประมงตามแบบท้ายประกาศนี้ให้ระบุประเภทสัตว์น้ำที่จับได้นั้นในช่องประเภทสัตว์น้ำอื่น ๆหากช่องประเภทสัตว์น้ำอื่น ๆ นั้น มีไม่เพียงพอให้ทำการแก้ไขประเภทสัตว์น้ำในส่วนของประเภทสัตว์น้ำที่ไม่มีการจับในรอบทำการประมงนั้นและระบุเป็นประเภทสัตว์น้ำที่จับได้จริงโดยลงลายมือชื่อกำกับการแก้ไขนั้นการบันทึกข้อมูลการทำการประมงให้ดำเนินการแล้วเสร็จก่อนการแจ้งเข้าท่าเทียบเรือประมงเพื่อขนถ่ายสัตว์น้ำหรือนำสัตว์น้ำหรือผลิตภัณฑ์สัตว์น้ำขึ้นท่าเทียบเรือประมงต่อศูนย์ควบคุมการแจ้งเรือเข้าออกข้อ ๓ ให้เจ้าของเรือส่งสำเนาสมุดบันทึกการทำการประมงที่ได้บันทึกสำหรับเที่ยวนั้นทุกครั้งเป็นเอกสารต่อพนักงานเจ้าหน้าที่ประจำศูนย์ควบคุมการแจ้งเรือเข้าออกดังนี้๓.๑กรณีเรือประมงที่ต้องแจ้งเข้าออกต่อศูนย์ควบคุมการแจ้งเรือเข้าออกให้รายงานปริมาณสัตว์น้ำที่จับได้รวมและปริมาณพร้อมชนิดสัตว์น้ำของสัตว์น้ำที่จับได้มากที่สุดสามอันดับแรกในสมุดบันทึกการทำการประมงลงในแบบฟอร์มการแจ้งการเข้าออกท่าเทียบเรือประมงตามประกาศกรมประมงในเรื่องหลักเกณฑ์และวิธีการเกี่ยวกับการแจ้งการเข้าออกท่าเทียบเรือประมงของเรือประมงพาณิชย์ในกรณีที่สัตว์น้ำที่จับได้มีชนิดของสัตว์น้ำไม่ถึงสามอันดับให้รายงานปริมาณสัตว์น้ำที่จับได้รวมและปริมาณพร้อมชนิดของสัตว์น้ำตามที่จับได้จริงหรือกรณีที่เป็นเครื่องมือทำการประมงที่ไม่ได้มีการคัดแยกชนิดสัตว์น้ำบนเรือประมง(อวนล้อมจับ) ให้รายงานปริมาณสัตว์น้ำที่จับได้รวมและระบุชนิดสัตว์น้ำที่จับได้หลัก๓.๒กรณีเรือประมงที่มีขนาดตั้งแต่สามสิบตันกรอสขึ้นไปให้ส่งภาพถ่ายสำเนาสมุดบันทึกการทำการประมงที่มีรายการบันทึกแล้วผ่านทางจดหมายอิเล็กทรอนิกส์ ทางโทรสารหรือทางเครื่องมือสื่อสารอิเล็กทรอนิกส์โปรแกรมLINEที่สามารถตรวจสอบและนำกลับมาใช้โดยความหมายไม่เปลี่ยนแปลงต่อศูนย์ควบคุมการแจ้งเรือเข้าออกที่จะนำเรือประมงเข้าเทียบท่าตามที่อยู่ของจดหมายอิเล็กทรอนิกส์หมายเลขโทรสาร หรือกลุ่มโปรแกรม LINEที่ศูนย์ควบคุมการแจ้งเรือเข้าออกกำหนด ก่อนขนถ่ายสัตว์น้ำ หรือนำสัตว์น้ำหรือผลิตภัณฑ์สัตว์น้ำขึ้นท่าเทียบเรือประมงโดยให้ส่งสำเนาสมุดบันทึกการทำการประมงเที่ยวนั้นเป็นเอกสารต่อพนักงานเจ้าหน้าที่ประจำศูนย์ควบคุมการแจ้งเรือเข้าออกภายในยี่สิบสี่ชั่วโมงหลังจากเรือประมงเข้าเทียบท่าเทียบเรือประมง๓.๓กรณีเรือประมงที่มีขนาดตั้งแต่สิบตันกรอสขึ้นไปที่ใช้เครื่องมือทำการประมงประเภทอวนลากอวนล้อมจับ และอวนครอบปลากะตักให้ส่งสำเนาสมุดบันทึกการทำการประมงเที่ยวนั้นเป็นเอกสารต่อพนักงานเจ้าหน้าที่ประจำศูนย์ควบคุมการแจ้งเรือเข้าออกก่อนนำสัตว์น้ำหรือผลิตภัณฑ์สัตว์น้ำขึ้นท่าเทียบเรือประมง หรือส่งภาพถ่ายสำเนาสมุดบันทึกการทำการประมงที่ได้มีการบันทึกแล้วผ่านทางจดหมายอิเล็กทรอนิกส์ทางโทรสาร หรือทางเครื่องมือสื่อสารอิเล็กทรอนิกส์โปรแกรม LINEที่สามารถตรวจสอบและนำกลับมาใช้โดยความหมายไม่เปลี่ยนแปลงต่อศูนย์ควบคุมการแจ้งเรือเข้าออกที่จะนำเรือประมงเข้าเทียบท่าตามที่อยู่ของจดหมายอิเล็กทรอนิกส์หมายเลขโทรสาร หรือกลุ่มโปรแกรม LINEที่ศูนย์ควบคุมการแจ้งเรือเข้าออกกำหนดโดยให้ส่งสำเนาสมุดบันทึกการทำการประมงเที่ยวนั้นเป็นเอกสารต่อพนักงานเจ้าหน้าที่ประจำศูนย์ควบคุมการแจ้งเรือเข้าออกภายในยี่สิบสี่ชั่วโมงหลังจากเรือประมงเข้าเทียบท่าเทียบเรือประมง๓.๔กรณีเรือประมงขนาดตั้งแต่สิบตันกรอสขึ้นไปแต่ไม่ถึงสามสิบตันกรอสที่มิได้มีกฎหมายกำหนดให้ต้องแจ้งเข้าออกต่อศูนย์ควบคุมการแจ้งเรือเข้าออกให้จัดส่งสำเนาสมุดบันทึกการทำการประมงเที่ยวนั้นเป็นเอกสารต่อพนักงานเจ้าหน้าที่ประจำศูนย์ควบคุมการแจ้งเรือเข้าออกก่อนขนถ่ายสัตว์น้ำหรือนำสัตว์น้ำหรือผลิตภัณฑ์สัตว์น้ำขึ้นท่าเทียบเรือประมงหรือส่งภาพถ่ายสำเนาสมุดบันทึกการทำการประมงที่ได้มีการบันทึกแล้วผ่านทางจดหมายอิเล็กทรอนิกส์ทางโทรสาร หรือทางเครื่องมือสื่อสารอิเล็กทรอนิกส์โปรแกรม LINEที่สามารถตรวจสอบและนำกลับมาใช้โดยความหมายไม่เปลี่ยนแปลงต่อศูนย์ควบคุมการแจ้งเรือเข้าออกที่จะนำเรือประมงเข้าเทียบท่าตามที่อยู่ของจดหมายอิเล็กทรอนิกส์ หมายเลขโทรสารหรือกลุ่มโปรแกรม LINEที่ศูนย์ควบคุมการแจ้งเรือเข้าออกกำหนด ก่อนขนถ่ายสัตว์น้ำหรือนำสัตว์น้ำหรือผลิตภัณฑ์สัตว์น้ำขึ้นท่าเทียบเรือประมง โดยให้ส่งสำเนาสมุดบันทึกการทำการประมงเที่ยวนั้นเป็นเอกสารต่อพนักงานเจ้าหน้าที่ประจำศูนย์ควบคุมการแจ้งเรือเข้าออกภายในสี่สิบแปดชั่วโมงหลังจากเรือประมงเข้าเทียบท่าเทียบเรือประมงให้เจ้าของเรือเก็บสมุดบันทึกการทำการประมงที่ใช้กรอกข้อมูลสำหรับรอบทำการประมงไว้บนเรือประมงเพื่อให้พนักงานเจ้าหน้าที่ตรวจสอบได้ตลอดเวลาข้อ ๔ สมุดบันทึกการทำการประมงให้จัดพิมพ์เป็นเล่มโดยสมุดบันทึกการทำการประมงสำหรับเรือประมงลำใด ให้ใช้เฉพาะสำหรับเรือประมงลำนั้นห้ามมีการฉีกหรือแบ่งไปใช้กับเรือประมงลำอื่น ทั้งนี้ หน่วยงาน องค์กร สมาคม ชมรมใดประสงค์จะเป็นผู้จัดพิมพ์สมุดบันทึกการทำการประมงต้องดำเนินการ ดังต่อไปนี้๔.๑เสนอขอความเห็นชอบต่อกรมประมง เพื่อดำเนินการจัดพิมพ์๔.๒ จัดพิมพ์เป็นรูปเล่มตามแบบแนบท้ายประกาศนี้๔.๓การจำหน่ายสมุดบันทึกการทำการประมงเล่มใดให้แก่เรือประมงลำใดให้จัดทำระบบควบคุมเล่มที่จัดพิมพ์ไว้และรายงานกองบริหารจัดการเรือประมงและการทำการประมงกรมประมงทุกสิ้นเดือนข้อ ๕ การดำเนินการตามข้อ ๒ และข้อ ๓เจ้าของเรืออาจให้ผู้ควบคุมเรือเป็นผู้ดำเนินการแทนก็ได้แต่เจ้าของเรือยังคงเป็นผู้รับผิดชอบในการจัดทำสมุดบันทึกการทำการประมงตามที่กำหนดในประกาศนี้ข้อ ๖ กรณีที่เจ้าของเรือที่ออกไปทำการประมงพาณิชย์ก่อนที่ประกาศฉบับนี้มีผลใช้บังคับได้จัดทำสมุดบันทึกการทำการประมงตามแบบท้ายประกาศกรมประมงเรื่อง กำหนดรูปแบบสมุดบันทึกการทำการประมงระยะเวลาและวิธีการส่งรายงานสมุดบันทึกการทำการประมงของเรือประมงพาณิชย์พ.ศ. ๒๕๖๐ลงวันที่ ๓ พฤศจิกายน พ.ศ. ๒๕๖๐ นั้นให้ยังคงใช้ได้สำหรับการทำการประมงเที่ยวนั้นโดยจะต้องส่งรายงานดังกล่าวให้แก่พนักงานเจ้าหน้าที่ประจำศูนย์ควบคุมการแจ้งเรือเข้าออกโดยทันทีที่เรือประมงเข้าเทียบท่าแล้วข้อ ๗ ประกาศนี้ให้ใช้บังคับตั้งแต่วันที่ ๑เมษายน พ.ศ. ๒๕๖๑ เป็นต้นไปประกาศณ วันที่ ๒๙ มีนาคม พ.ศ. ๒๕๖๑อดิศรพร้อมเทพอธิบดีกรมประมง[เอกสารแนบท้าย]๑. สมุดบันทึกการทำการประมง๒. สมุดบันทึกการทำการประมง อวนลากแผ่นตะเฆ่๓. สมุดบันทึกการทำการประมง อวนลากคานถ่าง๔. สมุดบันทึกการทำการประมง อวนลากคู่(เรือหลัก)๕. สมุดบันทึกการทำการประมง อวนลากคู่(เรือรอง)๖. สมุดบันทึกการทำการประมง อวนรุนเคย๗. สมุดบันทึกการทำการประมง อวนล้อมจับ๘. สมุดบันทึกการทำการประมง อวนล้อมจับปลากะตัก๙. สมุดบันทึกการทำการประมง อวนครอบหมึก๑๐. สมุดบันทึกการทำการประมง อวนครอบปลากะตัก- อวนช้อน/ยกปลากะตัก๑๑. สมุดบันทึกการทำการประมง อวนช้อนปลาจะละเม็ด๑๒. สมุดบันทึกการทำการประมง อวนติดตา๑๓. สมุดบันทึกการทำการประมง ลอบปลา๑๔. สมุดบันทึกการทำการประมง ลอบปู๑๕. สมุดบันทึกการทำการประมง ลอบหมึก๑๖. สมุดบันทึกการทำการประมง ลอบหมึกสาย๑๗. สมุดบันทึกการทำการประมง คราดหอย๑๘. สมุดบันทึกการทำการประมง เบ็ดราว๑๙. สมุดบันทึกการทำการประมง เบ็ดมือ๒๐. สมุดบันทึกการทำการประมง แผงยกปูจักจั่น(ดูข้อมูลจากภาพกฎหมาย)พิมพ์มาดา/จัดทำ๒๒พฤษภาคม ๒๕๖๑นุสรา/ตรวจ๒๓พฤษภาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๗๖ ง/หน้า ๗/๓๐ มีนาคม ๒๕๖๑